**FELHÍVÁS**

**nappali tagozatos tanulói jogviszonyban lévő 16 és 25 év közötti fiatalok részére**

**Nyári diákmunkában való részvételre**

A Nemzetgazdasági Minisztérium a fővárosi/megyei kormányhivatalok munkaügyi központjai és a járási/kerületi hivatalok munkaügyi kirendeltségei idén is meghirdetik a nyári diákmunka programot.

A program keretében legkorábban **2015. július 1-jétől legfeljebb 2015. augusztus 31-ig nappali tagozatos tanulói jogviszonyban lévő** fiatalok dolgozhatnak munkaviszony keretében részmunkaidőben, bérköltség-támogatással az önkormányzatok és az önkormányzat fenntartásában álló, alapfeladat ellátását szolgáló intézményeknél.

**A programban azok a fiatalok vehetnek részt, akik:**

* **nappali tagozaton tanuló diákok,**
* **a program kezdő időpontjában idősebbek 16 évnél, de a program befejezésekor sem töltik még be a 25. életévüket,**
* **közvetítést kérőként kérték nyilvántartásba vételüket,**
* **foglalkoztatásra irányuló vagy vállalkozási jogviszonnyal nem rendelkeznek.**

A program keretében elsősorban VIII. kerületi lakóhellyel/tartózkodási hellyel rendelkeződiákok nyári munkát végezhetnek a Józsefvárosi Önkormányzat alábbi intézményeiben:

**Polgármesteri Hivatal**

képesítést nem igénylő feladatkörök:fénymásolás, iratrendezés, kézbesítés, környezettanulmány készítése,

képesítést igénylő feladatkörök: adatrögzítés, adminisztráció; informatikus

**Józsefvárosi Szociális Szolgáltató és Gyermekjóléti Központ**

képesítést nem igénylő feladatkörök: személygondozó betanított munkás

képesítést igénylő feladatkörök: szociális segítő tevékenység, ételosztás, irodai adminisztratív feladatok, gyermekvédelmi feladatok

**Józsefvárosi Egyesített Bölcsődék**

képesítést nem igénylő feladatkörök: fénymásolás, iratrendezés, kézbesítés, gondozó

képesítést igénylő feladatkörök: kisgyermek gondozó, irodai adminisztratív feladatok

**Munkaidő, bérezés:**

A foglalkoztatás legfeljebb napi 6 órás munkaidőben történik. A bér képesítést nem igénylő munkakörökben bruttó 78 750 Ft/hó, képesítést igénylő munkakörökben bruttó 91.500 Ft /hó.

A programba történő belépéshez a nappali tagozatos diáknakaz alábbi személyes okmányaival kell **a munkaviszony kezdete előtt lakóhelye/tartózkodási helye szerinti Kerületi Hivatal Munkaügyi Kirendeltségén jelentkeznie** annak érdekében, hogy regisztrálják jelentkezését:

* személyi igazolvány,
* lakcímkártya,
* TAJ kártya,
* adóazonosító jelet tartalmazó igazolvány és
* érvényes diákigazolvány vagy iskolalátogatási igazolás.

A VIII. kerületi lakóhellyel/tartózkodási hellyel rendelkező diákok a Budapest Főváros Kormányhivatala VIII. kerületi Munkaügyi Kirendeltségén jelentkezhetnek. Cím: VIII. kerület Kisfaludy u. 11.

A munkaszerződés megkötésének feltétele, hogy a diák az állami adóhatóság által kiállított, 15 napnál nem régebbi igazolással a munkáltató részére igazolja, hogy legfeljebb 180 nap biztosítási kötelezettséggel járó munkaviszonnyal rendelkezik. Az igazolás kiadása iránti kérelmet kötetlen formában, papír alapon személyesen vagy postai úton terjesztheti elő a lakóhelye szerint illetékes megyei/fővárosi adóigazgatóságon.

Jelentkezni e-mailben a beniczh@jozsefvaros.hu címen vagy személyesen a Polgármesteri Hivatalban a Jegyzői Kabinet Személyügyi Irodán (1082 Budapest, Baross u. 63-67. I. em. 116.) rövid önéletrajz benyújtásával lehet az intézmény és a munkakör megjelölésével.

Foglalkoztatás várható kezdete: 2015. július 1.

Bővebb tájékoztatásért a Polgármesteri Hivatal Jegyzői Kabinet Személyügyi Irodájának munkatársához Benicz Henriettához fordulhat a 313-6074-es telefonszámon, illetve a beniczh@jozsefvaros.hu e-mail címen.